Diari Oficial de la Generalitat Valenciana


Sumari del DOGV 6372, del 08-10-2010 (2010/10080)

Notificació de la Resolució de 30 de novembre de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hotel Fontana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10812


Organisme emissor
:   Conselleria de Turisme

Tipus de document
:   Anunci

Notificació de la Resolució de 30 de novembre de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hotel Fontana. [2010/10146]  
Per no haver sigut possible notificar de forma personal i directa a la mercantil Italfont, SL, titular de l'hotel Fontana, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de setembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler, Hotel Fontana, siti a la rambla Juan Mateo García, 19, de Torrevieja, iniciat per acord del cap del Servici Territorial de Turisme d'Alacant i,  
Atés que,   
1. Després de la visita d'inspecció efectuada a l'Hotel Fontana dia 10 de juliol de 2008, es va deixar constància del tancament temporal de l'establiment en el Registre General d'Empreses, Establiments i Professions Turístiques de la Comunitat Valenciana des d'eixa data. En l'escrit de 22 d'agost de 2008, dirigit al titular i al propietari, se'ls va comunicar que si el tancament excedia de nou mesos, es produiria la baixa en l'esmentat Registre.  
2. Amb data 29 de maig de 2009 es va efectuar nova visita d'inspecció a l'establiment en la qual es va comprovar que l'hotel seguia tancat i amb signes visibles d'abandó. En concret es diu literalment:  
"?En el cantó del carrer Ramón Gallud hi ha unes tanques de plàstic del servici municipal de grues que impedixen el pas per baix, just dels balcons de l'immoble, ja que pareixen haver-se produït alguns despreniments en la façana de l'edifici?"  
3. Com a conseqüència de l'anterior, pel Servici Territorial de Turisme d'Alacant, es va iniciar el procediment de baixa de l'establiment el 12 de juny de 2009, el qual va ser notificat a la propietat, Promotora Federico Rubio 99, SA/Azgar, SA, amb data 18 de juny de 2009. Davant de la impossibilitat de notificar dit tràmit al titular de l'establiment, Italfont, SL, esta es va realitzar mitjançant un edicte en el Butlletí Oficial de la Província d'Alacant, de data 31 de juliol de 2009, i en el tauler d'anuncis de l'Ajuntament de Torrevieja, del 10 al 24 d'agost de 2009.  
En l'esmentat acord d'iniciació, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir al titular i al propietari de l'establiment el termini de deu dies, per tal que presentaren les al·legacions i els documents que estimaren oportuns en la defensa dels seus interessos.  
4. Amb data 28 de juliol de 2009, la Promotora Federico Rubio 99, SA/ Azgar, SA, va presentar un escrit en el Servici Territorial de Turisme d'Alacant, al qual es va adjuntar un informe dels arquitectes de la promotora que deia literalment:  
"?Ha sigut redactat amb data març de 2009, pels arquitectes firmants del present escrit, un estudi previ per a la reforma de l'Hotel Fontana, de Torrevieja, a fi de valorar la intervenció necessària, i servir de base al seu finançament. S'està redactant el corresponent Projecte de Reforma per a la modernització i adequació funcional, amb aplicació de la normativa vigent, per a aconseguir la classificació com a hotel de 3\* de l'Hotel Fontana, de Torrevieja?"  
Als anteriors fets li són d'aplicació els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el que a la iniciació del procediment d'ofici es referix.  
2. Els articles 7 i 14.3 de la Llei 3/1998, de 21 de maig, per quant establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà mentres siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa de l'establiment en el corresponent Registre".  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual se li reconeix la condició d'autoritat i que es formalitzen en un document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
4. Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), quan disposa que "l'acceptació d'informes o dictàmens servirà de motivació a la resolució quan s'incorpore al text d'esta".  
5. L'article 59.5 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
6. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, per quant establix que:  
"Tot tancament d'un establiment hoteler dins del seu període de funcionament haurà, igualment, de ser comunicat a l'administració turística en el termini dels quinze dies següents a haver-se produït i indicarà la seua causa i duració. Quan este excedisca de nou mesos produirà la baixa de l'establiment. El titular haurà de sol·licitar la reobertura amb l'aportació dels documents que, dels assenyalats en l'article 26, la justifiquen". A estos efectes l'establiment ha romàs tancat durant més de nou mesos.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos. i), del Decret 209/2004, de 8 d'octubre (DOCV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'Hotel Fontana, de Torrevieja, la signatura del qual és HA-1055 i, en conseqüència, conclús el procediment iniciat per acord del Servici Territorial de Turisme d'Alacant i procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la seua notificació, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de novembre de 2009.- La secretària autonòmica de Turisme i directora de l'Agència Valenciana del Turisme: M. Victoria Palau Tárrega.»